Nr. L 197/32 De Europæiske Fællesskabers Tidende 20. 7. 81 RÅDETS FORORDNING (EØF) Nr. 1946/81 af 30. juni 1981 om begrænsning af støtte til investeringer i sektoren for mælkeproduktion ' RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, under henvisning til forslag fra Kommissionen (!), under henvisning til udtalelse fra Europa-Parlamen- tet (?) under henvisning til udtalelse fra Det økonomiske og sociale Udvalg (?), og ud fra følgende betragtning: Artikel 8, stk. 1, litra b), i Rådets direktiv 72/159/EØF af 17. april 1972 om modernisering af landbrugsbedrif- ter (1), senest ændret ved direktiv 81/528/EØF (?), hjemler støtte til investeringer, som er nødvendige for gennemførelsen af en udviklingsplan; med henblik på at opnå ligevægt på markederne i Fællesskabet bør der kun ydes støtte til investeringer i sektoren for mælkeproduk- tion på visse betingelser — UDSTEDT FØLGENDE FORORDNING: Artikel 1 1. Der må ikke ydes støtte til investeringer i sektoren for mælkeproduktion bortset fra støtte, som ydes til driftsledere, der gennemfører en udviklingsplan i hen- hold til direktiv 72/159/EØF eller forbedringsplaner for bedrifter inden for rammerne af fælles foranstalt- ninger. 2. Den i stk. 1 omhandlede støoitc begrænses til inve- steringer, der gør det muligt at opnå den tilsvarende arbejdsindkomst som defineret i artikel 4, stk. 2, i direktiv 72/159/EØF for højst 1,5 mandsarbejdsenhe- der pr. bedrift, og ydes på betingelse af, at disse investeringer ikke bringer antallet af malkekøer op på mere end 40 pr. mandsarbejdsenhed ved afslutningen af planen. For bedrifter med over 1,5 mandsarbejdsenheder kan støtte dog ydes til investeringer, som muliggør en for- øgelse af antallet af malkekøer med højst 15 % ved afslutningen af planen. 3. Medlemsstaterne bemyndiges til at yde investerings- støtte til driftsledere, som ikke fremlægger en udvik- lingsplan, på betingelse af at investeringerne ikke brin- ger antallet af malkekøer op på mere end 40 pr. bedrift. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 30. juni 1981. (1) EFT nr. C 124 af 17. 5. 1979, s. 1. (?) EFT nr. C 85 af 8. 4. 1980, s. 57. (?) EFT nr. C 53 af 3. 3. 1980, s. 22. (?) EFT nr. L 96 af 23. 4. 1972, s. 1. (?) Se side 41 i denne Tidende. På Rådets vegne G. BRAKS Formand